KAKO BI RODITELJI MOGLI POMOĆI SVOJIM TINEJDŽERIMA

1. Osigurati **uvjete učenja** – radna soba ili stol, čista i topla prostorija bez buke i dim.

2. Uputiti učenika u **planiranje učenja**: teže se lekcije uče prije od lakših; izmjenjuju se prirodni i društveni predmeti; treba praviti stanke; uči se novo, gradivo, a staro ponavlja.

3. Učenje **lekcije iz knjige** može se podijeliti na četiri etape:

- čitanje štiva u cjelini

- čitanje po odlomcima i odgovori na pitanja

- prepričavanje štiva naglas

- pravljenje koncepta na papiru – mentalna mapa

4. Omogućiti tinejdžeru **zdrav način života** – zdravu prehranu i bavljenje tjelesnim aktivnostima, dovoljno sna.

5. Uskladiti svoja **očekivanja** s učenikovim mogućnostima.

6. Treba izgrađivati **odnos povjerenja** s tinejdžerom da biste bili u poziciji spoznavanja svih važnih događaja u njegovu životu.

7. Obavezno redovno **surađujte s razrednikom** i stručnom službom kako biste pratili razvoj svojega tinejdžera.

Rečić, M. (2018), „Kako odgajati odgovornoga tinejdžera“